Ole Haabeth

Ole Haabeth (født 18. september 1950 på Kråkerøy i Østfold) er en norsk lærer og politiker (Ap) som fra 2007 til 2019 var Østfolds fylkesordfører. Han har også vært ordfører i Fredrikstad og Kråkerøy. 

Haabeth hadde sittet i Kråkerøy kommunestyre i to perioder før han var ordfører fra 1992 til sammenslutningen med Fredrikstad i 1994. Haabeth var varaordfører i Fredrikstad fra 1995 til 1999, så ordfører fra 1999 til 2007. Fra 2007 til 2019 var han fylkesordfører i Østfold.

Haabeth er utdannet spesialpedagog og har jobbet flere år med ungdomsskolelever med sosiale og emosjonelle vansker. Han var undervisningsinspektør i Sarpsborg kommune før han ble ordfører.

Han er gift og har tre barn.

Referanser 

Fylkesordførere i Østfold
Ordførere i Fredrikstad
Ordførere i Kråkerøy
Ap-ordførere i Østfold
Norske pedagoger
Personer fra Fredrikstad kommune
Fylkesordførere fra Ap